Odense Adresse-Contoirs Efterretninger, 1825-01-03
En god Huusholderske Plads paa en Herregaard, er at erholde til 1 Mai; men uden gode Rekommendationer nytter det ikke at melde sig. Adressekontoiret anviser. Til Efterretning bekjendtgjøres herved: at Remonte=Kommissionen indtræffer i næstkommende Februar og Marts Maaneder paa Hestemarkederne for at indkjøbe Remonteheste til Kavallerie-Regimenternes Komplettering, og indfinder sig til dette Øjemed paa efternævnte Steder og Dage, saaledes: i Randers fra 7 til 11 Febr., og senere fra 6 til 9 Marts, i Horsens den 14 Febr. uden for Markedstiden, i Weile, den 16 Febr. uden for Markedstiden; i Odense, fra 19 til 21 Febr., og senere fra 19 til 21 Marts, i Assens, den 24 Febr.; i Faaborg, den 25 Febr.; i Haderslev, den 28 Febr.; i Veile, den 2 Marts, og senere fra 13 til 16 Marts, i Middelfart den 23 Marts, det bemærkes derved: at Hestene maae ikke være under 4 og ikke over 5 Aar gamle; Curasseerhestene skulle maale 10 Qvarteer og 2 Tommer, Landsener-, Dragon-, samt Husar Heste 9 Qvarteer og 4 Tommer, sjællandsk Anlægs-Maal; De maae have et forholdsmæssigt Hoved, der er godt foreenet med en velreist Hals, en høi men skarp Manke, en velsluttet Krop, flade, fastliggende og kraftfulde Bove, lige Ryg og Lend, samt et tilrundet og nogenlunde lige Kryds, Benene, maae være velstillede og stærke, Fodskiftet let, lige og kraftfuld.